Prin Hotărârea nr. 9/2024, Consiliul local al comunei Stoilești a aprobat bugetul pe acest an estimat la nivelul de 20,7 milioane de lei. În acest an, primarul comunei Stoilești, Florin Ionescu, va demara lucrări de modernizare a școlii din satul Geamăna, cu fonduri europene: "Este o investiție importantă pentru educație. Noi asta sperăm să transformăm acest local într-un modern, independent energetic. Pe lângă acest proiect, am aplicat pentru programul privind creșterea eficienței energetice și gestionarea inteligentă a energiei în mai multe clădiri publice, dar și pentru realizarea unor stații de încărcare electrică". La finele anului trecut, Primăria comunei Stoilești a primit suma de 300.000 lei din fondul de rezervă bugetară la dispoziţia Guvernului, prevăzut în bugetul de stat pe anul 2023, pentru finanţarea unor cheltuieli descentralizate pentru servicii sociale destinate persoanelor vârstnice şi persoanelor cu handicap. Prin Hotărârea nr. 61/2023, Consiliul local al comunei Stoilești a adoptat documentaţia tehnico-economică și indicatorii tehnico-economici faza DALI pentru proiectul "Creșterea eficienței energetice, gestionarea inteligentă a energiei și modernizarea Căminului cultural Baia, sat Ghiobești, comuna Stoilești, județul Vâlcea". Tot în 2023, Compania Națională de Investiții a scos la licitație proiectul pentru construirea noului sediu al Primăriei Stoilești. În fine, în 2023, primarul comunei Stoilești, Florin Ionescu, a demarat mai multe lucrări de modernizare și asfaltare drumuri în localitate.
Web Design by DowMedia